Heinz Brandt

Heinz Brandt (1907–1944) var en tysk offiser og idrettsmann som deltok i andre verdenskrig. Som rytter deltok han i de olympiske leker 1936 i Berlin.

Brandt ble olympisk mester under OL 1936 i Berlin. Han var med på det tyske laget som vant lagkonkurransen i sprangridning. Deltakere på laget var Heinz Brandt på hesten «Alchimist»,  Kurt Hasse på «Tora» og Marten von Barnekow på «Nordland».

Under andre verdenskrig tjenestegjorde Brandt som oberst i 1944 i generalstaben som nestkommanderende for Adolf Heusinger. Han var til stede under 20. juli-attentatet i Wolfsschanze og var den offiseren som tilfeldigvis flyttet vesken med bomben som Claus von Stauffenberg hadde plassert i møterommet. Brandt sto rett ved bomben da den gikk av og ble hardt skadet. Han døde av skadene dagen etter på feltlasarettet. Han ble dagen etter posthumt utnevnt til generalmajor.

 OL-medaljer 
 1936  Berlin – 16px|Gull Gull i hestesport, sprangridning lag  Tyskland

 Referanser 

 Eksterne lenker 


Kategori:Personer fra Berlin
Kategori:Tyske arméoffiserer
Kategori:Tyske ryttere
Kategori:Tyskere fra andre verdenskrig
Kategori:Personer tilknyttet det tredje rike
Kategori:Olympiske mestere for Tyskland
Kategori:Medaljevinnere under Sommer-OL 1936
Kategori:Deltakere for Tyskland under Sommer-OL 1936
Kategori:Ryttere under Sommer-OL 1936
Kategori:Tysk militærpersonell (Hæren i Reichswehr)
Kategori:Tysk militærpersonell (Hæren i Wehrmacht)
Kategori:Personer drept av eksplosjon
Kategori:Olympiske medaljevinnere i hestesport